text: Vidner til skyderi søges
  01 februar 2013 kl. 17.08
  Politiet søget vidner til skyderi den østlige del af Esbjerg torsdag aften.
  Politiet blev torsdag klokken 22.08 kaldt til P-pladsen bag plejehjemmet Hedelunden, Spangsbjerg Møllevej 316.
  Folk i området havde hørt skud, og flere biler var blevet set kørende fra stedet i høj fart.
  Politiet har fundet tekniske beviser på, at der rent faktisk har været affyret våben.
  Efterforskningen tyder på, at skyderiet har forbindelse til bandemiljøet, men at det drejer sig om et internt opgør i en gruppe og ikke et opgør mellem de forskellige grupperinger.
  Politiet har i øjeblikket ingen anholdte i sagen.
  Såfremt der er vidner, der har set eller hørt noget, som kan have forbindelse til skyderiet, vil politiet meget gerne høre fra dem.
  Du kan kontakte Syd- og Sønderjyllands Politi på telefon 1-1-4.
  